Αλί Αμπντουλάχ Σαλέχ

Ο Αλί Αμπντουλάχ Σαλέχ (21 Μαρτίου 1947 - 4 Δεκεμβρίου 2017) ήταν πολιτικός, που υπηρέτησε ως ο 1ος πρόεδρος της Υεμένης από τις 22 Μαΐου 1990 ως τις 27 Φεβρουαρίου 2012. Άνηκε στο Γενικό Λαϊκό Κογκρέσο.

 Πολιτική άνοδος 
Γεννήθηκε στις 21 Μαρτίου του 1942 ή του 1947. Ήταν Πρόεδρος της Βόρειας Υεμένης από το 1978 μέχρι το 1990 και έγινε Πρόεδρος του ενιαίου κράτους στις 22 Μαΐου του 1990. Έγινε ο πρώτος απευθείας εκλεγμένος Πρόεδρος το 1999, με 91,2% των ψήφωνIn eleventh-hour reversal, President Saleh announces candidacy, IRIN News. Με δημοψήφισμα, το 2001 η προεδρική θητεία του παρατάθηκε κατά 7 έτη. Παράλληλα συστάθηκε συμβούλιο από ειδικούς με νομοθετική εξουσία και 111 μέλη. Εξαιτίας της κίνησης αυτής το Freedom House κατέταξε πιο χαμηλά την Υεμένη από 5 σε 6 αναφορικά με τις πολιτικές ελευθερίες.Freedom in the World - Yemen (2002) Freedom House

 Επανεκλογή με τραγωδία 
Τον Ιούλιο του 2002 ο Σαλέχ ανακοίνωσε ότι δε θα ήταν υποψήφιος στις επόμενες προεδρικές εκλογές.Yemen leader rules himself out of polls  Al Jazeera Ωστόσο, τον Ιούνιο του 2006 άλλαξε τη γνώμη του και αποδέχτηκε το χρίσμα για να είναι υποψήφιος του κόμματος GPC.
Στις 12 Σεπτεμβρίου του 2006, τουλάχιστον 51 άτομα ποδοπατήθηκαν μέχρι θανάτου και περισσότεροι από 230 τραυματίστηκαν σε στάδιο της Υεμένης όπου πραγματοποιούσε προεκλογική συγκέντρωση ο πρόεδρος Σαλέχ. Το περιστατικό στην περιοχή Ιμπ, 192 χιλιόμετρα νότια της πρωτεύουσας Σαναά, σημειώθηκε λίγα λεπτά αφότου ο πρόεδρος ολοκλήρωσε την ομιλία του και αναχώρησε από το στάδιο όπου είχαν συγκεντρωθεί περίπου 100.000 άνθρωποι.

Πολλοί είχαν μείνει έξω από το στάδιο πριν αρχίσει η συγκέντρωση και όταν οι πόρτες άνοιξαν προσπάθησαν να εισέλθουν, θεωρώντας ότι ο πρόεδρος συνεχίζει την ομιλία, με αποτέλεσμα πολλοί από αυτούς να ποδοπατηθούν. ο Σαλέχ επανεξελέγη με ποσοστό 77,2%, στις 20 Σεπτεμβρίου του 2006. Από την τελική καταμέτρηση των ψήφων προέκυψε ότι ο αντίπαλός του, Φαϊζάλ μπίν Σαλμάν, συγκέντρωσε ποσοστό 21,8% στις προεδρικές εκλογές. "Saleh re-elected president of Yemen" , Aljazeera.net, 23 Σεπτεμβρίου 2006. Ο Σαλέχ ορκίστηκε πρόεδρος για μια ακόμη θητεία στις 27 Σεπτεμβρίου."Yemeni president takes constitutional oath for his new term", Xinhua, 27 Σεπτεμβρίου 2006.

 Εξέγερση 2011 
Ο Σαλέχ ήρθε αντιμέτωπος με μία μεγάλη εξέγερση του λαού το 2011. Στις 2 Φεβρουαρίου 2011 ανακοίνωσε την παραίτησή του σε ισχύ το 2013. Αργότερα, στις 23 Απριλίου 2011, ανακοίνωσε την προθυμία του να παραιτηθεί με αντάλλαγμα να του δοθεί ασυλία και να μην παραπεμφθεί σε δίκη.Yemen President defiant over exit BBC News, 2011-04-24 Στις 18 Μαΐου 2011 συμφώνησε να υπογράψει συμφωνία με την αντιπολίτευση, υπαινισσόμενος ότι θα υπέβαλλε την παραίτησή του σε έναν μήνα.http://latimesblogs.latimes.com/babylonbeyond/2011/05/yemen-deal-outlined-for-saleh-to-step-down-with-immunity.html Los Angeles Times, 2011-05-18 Ωστόσο, αργότερα αθέτησε τη δέσμευσή του.http://news.sky.com/skynews/Home/World-News/Yemen-President-Saleh-Fails-To-Sign-Deal-For-Him-To-Leave-Office-After-33-Years/Article/201105415997388  Sky News, 2011-05-23

Στις 3 Ιουνίου ο Σαλέχ τραυματίστηκε σε επίθεση με χειροβομβίδα που εκτοξεύτηκε με ρουκέτα στην προεδρική του κατοικία. Την επομένη μετήχθη σε στρατιωτικό νοσοκομείο στη Σαουδική Αραβία όπου υποβλήθηκε σε θεραπεία. Υπηρεσιακός πρόεδρος ανέλαβε στη θέση του Σαλέχ ο αντιπρόεδρος Αμπντ αλ-Ραμπ Μανσούρ αλ-Χαντί.

Ο Σαλέχ, αμέσως μετά την απόπειρα δολοφονίας του μετέβη σε στρατιωτικό νοσοκομείο στη Σαουδική Αραβία για ιατρική θεραπεία . Αναφέρθηκε ότι υπέστη σοβαρά τραύματα από την επίθεση, με εγκαύματα στο 40% του σώματός του και υποβλήθηκε σε 2 εγχειρήσεις για την αφαίρεση των θραυσμάτων . 

Στους επόμενους μήνες ο Σαλέχ εμφανίστηκε σε ένα διάγγελμα και πραγματοποίησε συναντήσεις με Σαουδάραβες αξιωματούχους . Τον Σεπτέμβριο του 2011 επέστρεψε στην Υεμένη εν μέσω σοβαρών αναταραχών στη χώρα, με οδομαχίες να ξεσπούν στην πρωτεύουσα Σαναά . Τον Οκτώβριο ο Σαλέχ ανακοίνωσε ότι θα αποχωρήσει σύντομα από την προεδρία της χώρας .

O αντιπρόεδρος του Σαλέχ, Αμπντ αλ-Ραμπ Μανσούρ αλ-Χαντί κέρδισε τις προεδρικές εκλογές του Φεβρουαρίου του 2012 και διαδέχτηκε επισήμως τον Σαλέχ στην προεδρία της Υεμένης στις 27 Φεβρουαρίου 2012  .

 Μετά την προεδρία 
Αφότου αποσύρθηκε από την προεδρία της Υεμένης ο Σαλέχ στράφηκε εναντίον του διαδόχου του αλ-Χαντί και υποστήριξε τους αντάρτες Χούθι στην προσπάθειά τους να καταλάβουν την εξουσία . Τον Σεπτέμβριο του 2014 οι Χούθι περικύκλωσαν τη Σαναά και τον Ιανουάριο του 2015 κατέλαβαν το προεδρικό παλάτι, εξαναγκάζοντας τον πρόεδρο αλ-Χαντί να παραιτηθεί και να καταφύγει στη Σαουδική Αραβία .

 Θάνατος 
Ο Σαλέχ ήρθε σε σύγκρουση με τους Χούθι στα τέλη του 2017, καθώς αποκαλύφθηκαν κρυπτογραφημένα μηνύματα μεταξύ του Σαλέχ και αξιωματούχων από τα Ηνωμένα Αραβικά Εμιράτα, την Ιορδανία και τη Ρωσία . Από τα τέλη Νοεμβρίου του 2017 ξέσπασαν ένοπλες διαμάχες μεταξύ των οπαδών του Σαλέχ και των Χούθι . Ο Σαλέχ ανακοίνωσε στις 2 Δεκεμβρίου τη διάρρηξη της σχέσης του με τους Χούθι και κάλεσε τους οπαδούς του "να πάρουν πίσω τη χώρα", εκφράζοντας παράλληλα την προθυμία του για συνομιλίες με τη Σαουδική Αραβία . 

Στις 4 Δεκεμβρίου 2017 οι δυνάμεις των Χούθι πραγματοποίησαν επίθεση στην κατοικία του Σαλέχ στη Σαναά . Ο Σαλέχ προσπάθησε να διαφύγει στις περιοχές της χώρας που ελέγχονταν από τη Σαουδική Αραβία, αλλά σκοτώθηκε από έναν Χούθι ελεύθερο σκοπευτή που τον πυροβόλησε στο κεφάλι, αφού πρώτα μία ρουκέτα κατέστρεψε το όχημά του . Ο θάνατος του Σαλέχ θεωρήθηκε στρατιωτικό πλήγμα για τη Σαουδική Αραβία. 

Ο Σαλέχ τάφηκε στη Σαναά στις 9 Δεκεμβρίου, με παρουσία πολύ λίγων ατόμων  . 

 Παραπομπές 

 Εξωτερικοί σύνδεσμοι 

 Ανεπίσημος ιστοχώρος του Προέδρου 

Κατηγορία:Πρόεδροι της Υεμένης